**Smernice za izdelavo občinskega programa varnosti**

Ljubljana, december 2015

# UVODNO POJASNILO

Smernice za izdelavo občinskega programa varnosti so po svoji vsebini "pripomoček" za izdelavo občinskih programov varnosti, ki jih bodo izdelali v posameznih občinah, upoštevajoč določbo 6. člena Zakona o občinskem redarstvu (Uradni list RS, št. 139/2006). Vsebina oziroma struktura tega dokumenta je navedena samo primeroma, zato lahko posamezne občine, glede na svojo (varnostno in drugo) problematiko, drugače opredelijo zastavljene cilje za zagotavljanje javne varnosti v občini, torej več ali manj nalog, skladno z varnostno problematiko in finančnimi sredstvi.

Občinski svet na predlog župana sprejme občinski program varnosti, s katerim na podlagi ocene varnostnih razmer v občini podrobneje določi vrsto in obseg nalog občinskega redarstva (prvi odstavek, 6. člena ZORed).

Dve ali več občin lahko sprejmejo skupen občinski program varnosti (drugi odstavek 6. člena ZORed).

Občinski organi najmanj enkrat letno ocenijo izvajanje občinskega programa varnosti (tretji odstavek 6. člena ZORed).

**UPORABLJENE KRATICE V BESEDILU:**

* OPV Občinski program varnosti
* MNZ Ministrstvo za notranje zadeve
* ZORed Zakon o občinskem redarstvu (Uradni list RS, št. 139/06)
* ZJRM-1 Zakon o varstvu javnega reda in miru (Uradni list RS, št. 70/06)
* ZPrCP Zakon o pravilih cestnega prometa (Uradni list RS, št. 82/13 – uradno

 prečiščeno besedilo)

* ZCes-1 Zakon o cestah (Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US in [46/15](http://www.uradni-list.si/1/objava.jsp?sop=2015-01-1878))
* ZZZiv Zakon o zaščiti živali (Uradni list RS, št. [38/13](http://www.uradni-list.si/1/objava.jsp?sop=2013-01-1457) – uradno prečiščeno besedilo)
* ZP-1 Zakon o prekrških (Uradni list RS, št. 29/11 – uradno prečiščeno besedilo,

21/13, 111/13, 74/14 – odl. US in 92/14 – odl. US)

Na podlagi prvega odstavka 6. člena ZORed je Občinski svet občine .................................. na predlog župana in na podlagi usklajevanja z Ministrstvom za notranje zadeve Republike Slovenije, dopis šifra …………... z dne …………..., na seji dne …………..., 2015 sprejel:

**OBČINSKI PROGRAM VARNOSTI**

# UVOD[[1]](#footnote-1)

OPV je temeljni strateški dokument, v katerem so opredeljena izhodišča za zagotavljanje varnega in kvalitetnega življenja prebivalcev občine. Namen OPV je določiti enotne kriterije za zagotavljanje javne varnosti v občini in opredeliti ukrepe, ki zagotavljajo javno varnost in javni red na območju občine.

Namen OPV je tudi načrtno zagotavljati kvaliteto javnega prostora v občini. Kvaliteten javni prostor pomeni predvsem zadovoljstvo občanov z okoljem, v katerem živijo in delajo ter se šolajo in igrajo njihovi otroci. Kvaliteten javni prostor tudi pomeni zadovoljivo stopnjo javne varnosti in javnega reda; to pa konkretno pomeni, da so občinske ceste, ulice, parki in drugi odprti prostori čisti, varni in urejeni.

OPV predstavlja pomemben izhodiščni dokument za področje delovanja občinske redarske službe. V njem so opredeljena izhodišča za zagotavljanje varnosti v občini, cilji in ukrepi za zagotovitev teh ciljev, konkretni nosilci oziroma odgovorne službe za dosego želenih ciljev ter opredelitev finančnih posledic.

Namen OPV je tudi vzpostaviti partnerski odnos med občinskim redarstvom in policijo pri zagotavljanju javne varnosti in javnega reda v lokalni skupnosti oziroma pri izvajanju vseh pristojnosti občinskih redarstev, ki so opredeljene v 3. členu ZORed.

OPV občine ........ obsega ............ ciljev s skupaj ........... ukrepi, ki na celovit način urejajo oziroma zagotavljajo kvaliteto varnosti v občini. OPV občine ........... je zasnovan razvojno in ima naravo priporočil in programskih smernic, ki se bodo lahko realizirala skozi letne programe dela občinskih redarjev oziroma občinskega redarstva in razpoložljivih finančnih sredstev, ki jih občina namenja za to področje dela.

# IZHODIŠČA

Obseg in kvaliteto varnosti na javnem prostoru v občini zagotavljajo tako javnopravni, kot zasebnopravni subjekti, in sicer: občinsko redarstvo, policija, inšpekcijske službe, službe za zaščito in reševanje, gasilci in subjekti za zasebno varovanje. Poleg policije je občinsko redarstvo tisti subjekt v občini, ki na najbolj neposreden način zagotavlja oziroma skrbi za javno varnost in javni red v občini.

Izhodišča za vzpostavitev in zagotavljanje obsega in kvalitete varnosti na javnem prostoru oziroma ustreznega stanja javne varnosti in javnega reda v občini so pravno-sistemski in organizacijski ukrepi. Zato morajo občine za zagotavljanje večje varnosti občanov:

1. Izdelati oceno varnostnih razmer,
2. Izdelati OPV in
3. Vzpostaviti občinsko redarstvo[[2]](#footnote-2).

# Struktura in vsebina občinskega programa varnosti

OPV obsega naslednje vsebinske sklope (navedene po točkah):

1. Pravna podlaga,
2. Ocena ogroženosti in varnostnih tveganj kot strokovna podlaga programa,
3. Namen vzpostavitve občinskega redarstva po ZORed,
4. Cilji delovanja občinskega redarstva,
5. Varnostne potrebe, izhajajoče iz ocene varnostnih razmer,
6. Organiziranost občinskega redarstva,
7. Kadrovski sestav občinskega redarstva,
8. Vodenje občinske redarske službe,
9. Pristojnosti občinskega redarstva:
	1. Nadzorovati varen in neoviran cestni promet v naseljih, varovati ceste in okolje v naseljih in na občinskih cestah zunaj naselij,
	2. Skrbeti za varnost na občinskih javnih poteh, rekreacijskih in drugih javnih površinah,
	3. Varovati javno premoženje, naravno in kulturno dediščino,
	4. Vzdrževati javni red in mir in
	5. Zaščita živali.
10. Pogoji za delovanje občinskega redarstva (prostori, oprema, vozila, sredstva zvez),
11. Način izvajanja zakonskih pooblastil občinskega redarja,
12. Način uporabe prisilnih sredstev,
13. Sistem dela občinskega redarstva – razporejanje redarjev na delo in drugo,
14. Sodelovanje s pristojno policijsko postajo v občini in s policisti na terenu,
15. Sodelovanje z občinskimi redarstvi in občinskimi redarji sosednjih občin,
16. Povezanost občinskega redarstva z Operativno-komunikacijskim centrom policijske uprave (OKC PU) in z Regijskim centrom za obveščanje (ReCO),
17. Sodelovanje občinskega redarstva v občinskem sistemu zaščite in reševanja,
18. Načini sodelovanja občinskih redarjev in zasebnih varnostnikov,
19. Strokovna pomoč Ministrstva za notranje zadeve,
20. Administracija in vodenje evidenc,
21. Informacijski sistem občinskega redarstva,
22. Interno nadzorstvo nad izvrševanjem nalog občinskega redarstva (župan),
23. Inšpekcijsko in drugo upravno-strokovno nadzorstvo (MNZ, policija in inšpekcije) in
24. Priloge:
25. ZORed,
26. Odlok o občinskem redarstvu (usklajen z ZORed),
27. Ocena varnostnih razmer na območju občine (Ocena ogroženosti in varnostnih

 tveganj),

1. Akt o sistemizaciji in organizaciji občinskega redarstva,
2. Program strokovnega usposabljanja in izpopolnjevanja občinskih redarjev,
3. Načrt strokovnega usposabljanja in izpopolnjevanja občinskih redarjev,
4. Navodila za delo občinskih redarjev,
5. Navodila za ukrepanje občinskih redarjev ob izrednih dogodkih,
6. Sistem alarmiranja in ukrepanja občinskih redarjev ob izrednih dogodkih,
7. Pisni protokol o sodelovanju s policijo,
8. Pisni dogovori o sodelovanju z občinskimi redarstvi sosednjih občin,
9. Pisni dogovor o sodelovanju z varnostniki subjektov zasebnega varovanja,
10. Pisni dogovor o sodelovanju v občinskem sistemu zaščite in reševanja,
11. Letna poročila o delu občinskega redarstva (za zadnjih 5 let),
12. Interna poročila o nadzoru občinskega redarstva (za zadnjih 5 let),
13. Inšpekcijska poročila (zapisniki) o delovanju občinskega redarstva (za zadnjih

 5 let) in

1. Seznam evidenc občinskega redarstva kot prekrškovnega organa.

# Usklajevanje programov

OPV je usklajen s predpisi, programskimi dokumenti MNZ in policije na področju javne varnosti, dokument šifra …………... z dne …………..., ter s potrebami varnosti v občini (prvi odstavek 7. člena ZORed).

Za uskladitev OPV in za zagotovitev medsebojnega sodelovanja občinskega redarstva in policije skrbi župan v sodelovanju s komandirjem pristojne policijske postaje, pristojne za območje občine (drugi odstavek 7. člena ZORed).

# Zagotavljanje strokovne pomoči

Strokovno pomoč pri pripravi in izvajanju OPV daje MNZ (8. člen ZORed) na naslednjih segmentih:

1. Usmerjanje pri pripravi ocen varnostnih razmer oziroma ocen ogroženosti in

 varnostnih tveganj ter oblikovanja varnostnih potreb občine,

1. Usklajevanje občinskih odlokov z ZORed,
2. Uporaba prisilnih sredstev,
3. Sodelovanje med občinskimi redarji in policisti,
4. Sodelovanje med občinskimi redarji in varnostniki,
5. Strokovna pomoč pri organiziranju in izvedbi usposabljanja vodij občinskih

redarstev in občinskih redarjev,

1. Opozarjanje na napake in pomanjkljivosti in
2. Načini nadziranja občinskega redarstva.

Strokovna pomoč se lahko realizira v obliki predavanj, odgovorov na ustna in pisna vprašanja ter v obliki pregledov OPV.

# Ocena varnostnih razmer – ogroženost in varnostna tveganja

Ocena varnostnih razmer v občini oziroma ocena ogroženosti in varnostnih tveganj je izhodiščni dokument za opredelitev obsega varnostnih potreb občine, za izdelavo OPV ter za določitev vsebine dela oziroma konkretnih nalog občinskega redarstva.

V oceni varnostnih razmer morajo biti natančno opredeljeni vrsta, oblika in obseg dejavnikov ogrožanja v občini oziroma dejavnikov, ki vplivajo na javno varnost in javni red (kvaliteto življenja in varnosti v občini). Pri izdelavi dokumenta se upoštevajo tudi varnostne razmere v sosednjih občinah, ki vplivajo na stanje varnosti v občini.

Ocena varnostnih razmer v občini obvezno vsebuje naslednje elemente:

1. POSNETEK STANJA
2. Zbir podatkov za analizo,
3. Operativni ogled območja občine,
4. Pregled organiziranosti občine in delovanja posameznih služb znotraj občine,
5. Pregled obstoječih aktov, dokumentov in drugega gradiva, ki se nanaša na vzpostavljanje občinskega redarstva po novem zakonu in
6. Razgovor z županom oziroma direktorjem občinske uprave in drugimi odgovornimi za delovanje občinskega redarstva.
7. ANALIZA IN OCENA VARNOSTNIH RAZMER - UGOTOVITEV STOPENJ OGROŽENOSTI
8. Ogroženost od naravnih nesreč,
9. Ogroženost cestnega prometa v naseljih,
10. Ogroženost cest in okolja v naseljih in na občinskih cestah izven naselij,
11. Ogroženost občinskih javnih poti, rekreacijskih in drugih javnih površin,
12. Ogroženost javnega premoženja, naravne in kulturne dediščine,
13. Ogroženost javnega reda in miru,
14. Ogroženost od kriminalnih pojavov - kriminalna ogroženost,
15. Ogroženost na javnih shodih in prireditvah,
16. Ogroženost okolja (onesnaževanje, industrijski, komunalni in drugi odpadki, uporaba živali),
17. Vpliv varnostnih razmer v sosednjih občinah in
18. Ključne ugotovitve:

1. Ugotovitve strateške narave,
2. Ugotovitve operativne narave in
3. Identificiranje kritične infrastrukture v občini, ki mora biti deležna stalne

 varnostne pozornosti občinskih redarjev.

1. IDENTIFICIRANJE IN OBVLADOVANJE VARNOSTNIH TVEGANJ
2. Varnostna tveganja na področju varnosti v cestnem prometu,
3. Varnostna tveganja na področju varnosti občinskih javnih poti ter rekreacijskih in drugih površin,
4. Varnostna tveganja na področju zagotavljanja javnega reda in miru,
5. Varnostna tveganja na področju preprečevanja kriminalnih dejanj,
6. Varnostna tveganja na področju zagotavljanja varnosti javnega premoženja ter naravne in kulturne dediščine,
7. Varnostna tveganja na področju javnih shodov in prireditev,
8. Varnostna tveganja na področju varstva okolja,
9. Varnostna tveganja na področju zaščite živali in
10. Načini obvladovanja varnostnih tveganj s strani redarske službe.
11. OPREDELITEV VARNOSTNIH POTREB OBČINE (varnostne potrebe izhajajo iz zakonskih določil, pretežno pa iz ocene varnostnih razmer in varnostnih tveganj).

Ocena varnostnih razmer je priloga OPV.

Ocena varnostnih razmer je bila izdelana v sodelovanju z območno policijsko postajo. Oceno je izdelal ......... oziroma zunanji izvajalec.....

Oceno varnostnih razmer se preverja, ustrezno dopolnjuje in spreminja vsako koledarsko leto do 31. 3., glede na dane varnostne razmere v občini.

# CILJI OPV

Osnovni cilj OPV je podrobneje določiti vrsto in obseg nalog občinskega redarstva, s katerimi se zagotovi zadovoljivo stanje javne varnosti in javnega reda v občini. To pomeni, da je potrebno s pravno sistemskimi, organizacijskimi in konkretnimi ukrepi strmeti k večji stopnji javne varnosti in javnega reda v občini. S pomočjo vseh teh ukrepov se bo zagotavljalo kvalitetnejše življenje v občini ter odpravljali posamezni odklonski pojavi[[3]](#footnote-3).

Delo redarske službe mora biti usmerjeno v preprečevanje in odkrivanje kršitev, ki predstavljajo večjo nevarnost za javno varnost in imajo škodljive posledice za osebe, premoženje in okolje. Občinski redarji morajo v primeru zaznane kršitve ukrepati sorazmerno, v skladu z naravo kršitve in njenimi posledicami ter ob upoštevanju pravil prekrškovnega postopka po določbah ZP-1.

Strateški in operativni cilji OPV so:

**STRATEŠKI CILJ**

**je dvig kakovosti življenja in dela občanov ter dvig stopnje varnosti javnega prostora v občini.**

Opis cilja:

Ta cilj je krovni cilj za zagotavljanje varnosti v občini z občinskim redarstvom. Njegova vsebina izhaja in nacionalne varnostne politike, iz zakonskih določil, iz nacionalnih programov varnosti in iz splošnih varnostnih potreb občine. Gre za dolgoročni cilj dvigovanja stopnje javne varnosti oziroma varnosti prebivalcev v občini.

Aktivnosti in ukrepi za doseganje cilja:

1. Upoštevanje pravnih predpisov, ki na nacionalni in lokalni ravni urejajo varnost

 cestnega prometa, javnega reda in miru, naravne in kulturne dediščine ter

 zaščite živali,

1. Upoštevanje programskih usmeritev ministrstev, pristojnih za posamezno

 področje varnosti,

1. Izvajanje (v nadaljevanju navedenih) operativnih ciljev,
2. Preprečevanje prekrškov in kaznivih dejanj,
3. Obvladovanje varnostnih tveganj,
4. Zmanjševanje posledic (škod in izgub) nastalih zaradi izrednih dogodkov, kot

 so naravne nesreče, prometne nesreče, onesnaževanje okolja, poškodovanje

javnih zgradb in drugega javnega premoženja ter poškodovanje objektov s statusom naravne in kulturne dediščine,

1. Uvajanje standardov kakovosti varovanja ljudi, premoženja, javnega prostora,

 javnih zgradb, okolja ter naravne in kulturne dediščine in

1. Vzpostavitev strokovnega izobraževanja občinskih redarjev, ki bo omogočalo

 pridobitev potrebnih znanj, spretnosti in kompetenc za profesionalno izvajanje pristojnosti občinskega redarstva in pooblastil redarjev kot pooblaščenih

 uradnih oseb.

Nosilci:

1. Občinski organi,
2. Vodje občinskih redarskih služb,
3. Policijska postaja,
4. Ministrstva, pristojna za posamezna področja varnosti.

**OPERATIVNI CILJI**

VARNOST CESTNEGA PROMETA: Zmanjševanje števila prometnih nesreč in njihovih posledic, zmanjšanje števila cestnoprometnih prekrškov na cestah v naseljih (vključno z nekategoriziranimi cestami, ki so dane v javno uporabo), varovanje cest in okolja v naseljih in na občinskih cestah izven naselij in nekategoriziranih cestah zunaj naselja, ki se uporabljajo za javni cestni promet, prepoved ogrožanja varne uporabe javne ceste, zagotovitev prevoznosti in prehodnosti intervencijskih poti ter povečanje pretočnosti prometa z operativno dinamiko občinske redarske službe in policijske postaje.

Opis cilja:

Varnost v cestnem prometu še vedno ni zadovoljiva. Pred leti postavljeni cilji prometne varnosti se niso v celoti uresničili. Zato se v cestnem prometu še vedno pojavlja preveč varnostnih tveganj, ki jih je treba obvladati s stalnim in profesionalnim policijskim in redarskim nadzorom, z izboljšanjem rednega in investicijskega vzdrževanja cest, s širitvijo parkirnih kapacitet, s povečanjem nadzora nad parkirnimi površinami ter z dvigom profesionalnosti redarjev pri obvladovanju kršiteljev prometnih predpisov in temeljnih vzrokov prometnih nesreč (neprilagojena hitrost, alkohol, stran/smer vožnje, neupoštevanje pravil o prednosti).

Pri tem je treba upoštevati dejstvo, da je na področju prometne varnosti pristojnih več deležnikov (policija, občinsko redarstvo, inšpekcijske službe itd.). Zato je nujno zagotoviti sodelovanje v Občinskih svetih za preventivo in vzgojo v cestnem prometu.

Zakon o voznikih (Uradni list RS, št. 109/10 in 25/14) v prvem odstavku 6. člena določa, da se za načrtovanje in usklajevanje nalog preventive in vzgoje v cestnem prometu na lokalni ravni ustanovijo sveti za preventivo in vzgojo v cestnem prometu, ki delujejo kot posvetovalno telo župana. Tretji odstavek pa opredeljuje programe za varnost cestnega prometa.

Aktivnosti in ukrepi za doseganje cilja:

1. Uporaba ocene prometne ogroženosti in tveganj v cestnem prometu pri izdelavi letnega načrta dela občinskega redarstva za področje varnosti v cestnem prometu,
2. Sklenitev pisnega protokola o sodelovanju med občinskim redarstvom, policijsko postajo in občinskim Svetom za preventivo in vzgojo v cestnem prometu,
3. Občinski redarji si morajo pridobiti pravno in strokovno znanje za nadzor in urejanje cestnega prometa,
4. Občinske redarje je treba opremiti z ustreznimi vozili in opremo za nadzor prometa na mestnih ulicah, na občinskih cestah in drugih javnih poteh na območju občine,
5. V letnem načrtu dela občinskega redarstva se med drugim opredeli tudi naloge v zvezi nadzora prometne signalizacije in opredeli naloge za večjo varnost otrok. Občina poskrbi za pregled prometne signalizacije in poda predloge za morebitne spremembe, zlasti z vidika varnosti ranljivih skupin udeležencev v cestnem prometu (vrtci, šole, zdravstveni zavodi, igrišča, stanovanjska naselja),
6. Občinski redarji morajo dosledno izvajati nadzor nad ustavljenimi in parkiranimi vozili ter ovirami v naselju ter v primeru zaznanih kršitev ustrezno ukrepati,
7. Občinski redarji morajo dosledno izvajati nadzor nad ravnanjem udeležencev cestnega prometa v naselju, še zlasti pa v območju umirjenega prometa in območju za pešce,
8. Občinski redarji sodelujejo v akcijskih oblikah dela, ki so nacionalnega pomena.

Nosilci:

1. Občinsko redarstvo,
2. Policijska postaja,
3. Občinski svet za preventivo in vzgojo v cestnem prometu,
4. Upravljavci in vzdrževalci mestnih ulic in občinskih cest,
5. Izvajalci vzdrževalnih in gradbenih del na ulicah in cestah.

VARSTVO JAVNEGA REDA IN MIRU IN ZAŠČITA ŽIVALI: Obvladovanje javnega prostora s fizično prisotnostjo občinskih redarjev na način, ki je v skladu s pravnimi predpisi, oceno varnostnih razmer in varnostno stroko.

Opis cilja:

ZJRM-1 opredeljuje javni red in mir kot stanje, v katerem je zagotovljeno neovirano izvrševanje pravic in dolžnosti državljanov po ustavi in zakonih. Namen zakona je zato neposredno uresničevanje pravice ljudi do varnosti in dostojanstva z varovanjem pred dejanji, ki posegajo v telesno in duševno celovitost posameznika, ovirajo izvrševanje pravic in dolžnosti ljudi, državnih organov, organov samoupravnih lokalnih skupnosti in nosilcev javnih pooblastil. Vzdrževanje javnega reda in miru je delovanje skupnosti, ki s predpisi in ukrepi državnih in drugih organov zagotavlja, da se prepreči ravnanja in nevarnosti, ki ogrožajo varnost ter javni red in mir, kadar ta grozi skupnosti ali posamezniku.

Javni red in mir je dobrina, ki izključuje vsa protipravna dejanja, s katerimi se kršijo splošna pravila vsakdanjega dela in življenja. Javni red in mir je stanje, v katerem je zagotovljeno varno in mirno počutje ljudi, njihovo neovirano gibanje na javnih krajih in drugih površinah, uporaba javnih objektov, stanovanj in drugih prostorov, nemoteno opravljanje uradnih opravil državnih in drugih organov, organizacij in skupnosti oziroma optimalno varnost znotraj družbene skupnosti. Javni red torej pomeni nek minimum socialnih pravil, ki jih velika večina prebivalstva razume kot nujno potrebne za svoje sožitje.

Vzdrževanje javnega reda in miru je torej delovanje skupnosti (tudi lokalne skupnosti), ki s predpisi in ukrepi državnih in drugih organov zagotavlja, da se preprečijo in obvladujejo ravnanja in nevarnosti, ki ogrožajo varnost ter javni red in mir, kadar ta grozi skupnosti in posamezniku. Gre torej za škodljiva ravnanja skupin ali posameznikov, ki se na javnem kraju nedostojno, drzno ali nasilno vedejo, ki ustvarjajo nered v gostinskih lokalih, na javnih shodih in na javnih prireditvah, ki uporabljajo nevarne predmete ali nevarne snovi, ki povzročajo hrup, ki vsiljivo beračijo, nedovoljeno kampirajo in prenočujejo na javnih krajih, ki ustvarjajo vandalizem, nehumano in v nasprotju s predpisi uporabljajo in vodijo živali, uničujejo državne simbole in pišejo po zgradbah. Vsa navedena škodljiva in kazniva ravnanja zmanjšujejo kakovost bivanja in gibanja na javnih površinah in v javnih prostorih. Občinsko redarstvo in občinski redarji imajo pristojnosti, pooblastila in naloge, da se aktivno vključijo v proces kontinuiranega zagotavljanja javnega reda in miru na območju občine.

V sklopu vzdrževanja javnega reda in miru spada tudi nadzor nad spoštovanjem posameznih določb ZZZiv in sicer, da ima lastnik označenega psa na predpisan način do dopolnjenega tretjega meseca starosti in da je zagotovljeno fizično varstvo psa na javnem mestu tako, da je pes na povodcu. Gre za primere, ko je lahko pes brez nadzora in primernega varstva na javnem kraju nevaren in predstavlja resno grožnjo zdravju ljudem (ugrizi, napadi itd).

Aktivnosti in ukrepi za dosego cilja:

1. Uporaba ocene ogroženosti in varnostnih tveganj na področju zagotavljanja javnega reda in miru,
2. Zagotoviti dobro usposobljenost občinskih redarjev na področju poznavanja pooblastil občinskih redarjev za obvladovanje javnega reda in miru,
3. Občinski redarji morajo ustrezno ukrepati v primeru zaznave primerov nedostojnega vedenja (7. člen ZJRM-1); beračenja na javnem kraju (9. člen ZJRM-1); uporabe nevarnih predmetov (prvi odstavek, 11. člena ZJRM-1); poškodovanj uradnih napisov, oznak ali odločb (12. člen ZJRM-1); pisanj po objektih 13. člen ZJRM-1); vandalizma (16. člen ZJRM-1); nedovoljenega kampiranja 18. člen ZJRM-1); nedovoljene uporabe živali (19. člen ZJRM-1); in ustrezno ukrepati v primeru neupoštevanja zakonitega ukrepa uradnih oseb (1. in 3. odstavek 22. člena ZJRM-1),
4. Zagotoviti ustrezno ukrepanje ob zaznavi kršitev ZZZiv,
5. Zagotoviti dobro usposobljenost občinskih redarjev za uporabo prisilnih sredstev,
6. Zagotoviti dobro usposobljenost občinskih redarjev za hitre odzive na klice v sili in za vedenje ter ukrepanje v tveganih okoliščinah,
7. Zagotoviti ustrezno opremo občinskih redarjev za obvladovanje kršiteljev,
8. Skleniti pisni protokol o sodelovanju med občinskim redarstvom in policijsko postajo,
9. Strokovna pomoč policijske postaje.

Nosilci:

1. Občinsko redarstvo,
2. Policijska postaja,
3. Lastniki, upravljavci, skrbniki, upravitelji in najemniki javnih površin in zgradb,
4. Organizatorji shodov in prireditev na javnih in drugih površinah,
5. Subjekti zasebnega varovanja, ki pogodbeno varujejo javna zbiranja in

 premoženje ter osebje pri uporabnikih varnostnih storitev.

VARNOST OBČINSKIH JAVNIH POTI, REKREACIJSKIH IN DRUGIH JAVNIH POVRŠIN: Varnostno obvladovanje javnih poti in rekreacijskih površin s prisotnostjo občinskih redarjev (ob strokovni pomoči policistov).

Opis cilja:

Javne poti, rekreacijske in druge javne površine, zlasti tiste v manj obljudenih in odmaknjenih krajih, predstavljajo določena varnostna tveganja za ljudi, prisotne na takih krajih. Tveganja so običajno kriminalne narave. Zaradi tega je priporočljivo, da se občinski redarji usposobijo za odzive na klice v sili in na ustrezno ukrepanje do prihoda policistov.

Aktivnosti in ukrepi za dosego cilja:

1. Izdelava seznama varnostno ogroženih poti, krajev, površin in točk na območju občine (iz ocene ogroženosti in varnostnih tveganj),
2. Skleniti pisni protokol o sodelovanju občinskega redarstva in policijske postaje,
3. Načrt obhodov varnostno ogroženih poti, krajev, površin in točk,
4. Občinski redarji morajo imeti zanesljiva sredstva zvez za komuniciranje s svojo dežurno službo in z OKC PU.

Nosilci:

1. Občinsko redarstvo,
2. Policijska postaja.

PREVOZNOST IN PREHODNOST INTERVENCIJSKIH POTI: Varnostno obvladovanje intervencijskih poti s prisotnostjo občinskih redarjev.

Opis cilja:

Intervencijske poti so namenjene lažji in hitrejši dostopnosti intervencijskih vozil (policija, gasilci, reševalci idr.) v primeru intervencijskih posegov. V primeru neprevoznosti oziroma neprehodnosti je onemogočen dostop intervencijskih vozil za intervencijo (npr. reševanje iz višin) oziroma se povečujejo intervencijski časi, kar posledično vpliva na povečano stopnjo ogroženosti zdravja in življenja ljudi, varnosti premičnega in nepremičnega premoženja idr. Zaradi tega je priporočljivo, da občinski redarji poznajo območja na katerih se nahajajo intervencijske poti in s svojim ukrepanjem zagotovijo optimalno prevoznost oziroma prehodnost intervencijskih poti.

Aktivnosti in ukrepi za dosego cilja:

1. Izdelava načrta intervencijskih poti na območju občine (iz ocene ogroženosti in varnostnih tveganj),
2. Pisni protokol o sodelovanju občinskega redarstva in policijske postaje,
3. Pisni dogovor o sodelovanju občinskega redarstva in koncesionarja za odvoz vozil,
4. Načrt obhodov intervencijskih poti,
5. Redarji morajo imeti zanesljiva sredstva zvez za komuniciranje s svojo dežurno službo in z OKC PU.

Nosilci:

1. Občinsko redarstvo,
2. Policijska postaja,
3. Koncesionar za odvoz vozil.

VARNOST JAVNEGA PREMOŽENJA TER KULTURNE DEDIŠČINE: Preprečevanje ogroženosti javnega premoženja, naravne in kulturne dediščine (javnih zgradb, fontan, spomenikov, muzejev, arheoloških najdišč idr.) in napadov nanjo na območju občine.

Opis cilja:

Varstvo kulturne dediščine je urejeno z Zakonom o varstvu kulturne dediščine (Uradni list RS, št. 16/08, 123/08, 8/11 – ORZVKD39, 90/12 in 111/13). Po tem zakonu imajo določene pristojnosti tudi lokalne skupnosti.

ZJRM-1 določa prekrške zoper javno premoženje v členih 12. (poškodovanje uradnega napisa, oznake ali odločbe), 13. (pisanje po objektih) in 16, (vandalizem). Na podlagi tretjega odstavka je za odločanje o teh prekrških pristojno tudi občinsko redarstvo.

Aktivnosti in ukrepi za dosego cilja:

1. Sodelovanje občinskega redarstva z organizacijsko enoto zavoda, pristojnega za varstvo kulturne dediščine, ki deluje na območju občine,
2. Občinsko redarstvo si priskrbi ali izdela seznam (evidenco) zgradb, spomenikov, muzejev in drugih objektov, ki imajo status naravne in/ali kulturne dediščine (ta seznam je možno dobiti iz centralnega Registra naravne in kulturne dediščine, kakor tudi z operativnim ogledom območja občine),
3. Občinsko redarstvo si izdela načrt obhodov javnih objektov ter nepremičnih objektov naravne in kulturne dediščine,
4. Občinsko redarstvo si priskrbi podatke o dosedanjih namernih poškodbah in napadih na objekte naravne in kulturne dediščine.

Nosilci:

1. Občinsko redarstvo,
2. zavod (lokalna organizacijska enota), pristojen za varstvo kulturne dediščine,
3. Upravljavec, vzdrževalec in restavrator zgradb, spomenikov in drugih objektov kulturne dediščine,
4. Policijska postaja.

VARSTVO OKOLJA: Izboljšanje pregleda nad stanjem in dogajanji na področju varstva okolja ter povečanje obsega in profesionalnosti nad obvladovanjem občinske okoljske problematike.

Opis cilja:

Skrb za varstvo okolja je ena od bistvenih postavk v zagotavljanju kakovosti javnega prostora ter kakovosti življenja in dela občanov. Varstvo okolja urejajo številne evropske direktive, nacionalni predpisi, standardi in mednarodni sporazumi (npr. Kjotski protokol). V Sloveniji je kar nekaj vladnih in nevladnih institucij, ki se ukvarjajo z razreševanjem okoljske problematike. S tega zornega kota so tudi občinska redarstva pomemben subjekt varstva okolja na območju občine. Na lokalni ravni gre za skrb v tem smislu, da se občinsko redarstvo aktivno vključi v proces implementacije Nacionalnega programa varstva okolja[[4]](#footnote-4) ter v proces uresničevanja občinske okoljske politike in občinskega programa varstva okolja.

Aktivnosti in ukrepi za dosego cilja:

1. Občinski redarji se v okviru izobraževanja/usposabljanja/izpopolnjevanja spoznajo z okoljsko zakonodajo, okoljsko problematiko in okoljsko politiko v svoji občini,
2. Občinsko redarstvo se poveže z okoljsko inšpekcijo in skupaj z njo oblikuje sistem nadzora in ukrepanja zoper kršilce varstva okolja,
3. Občinsko redarstvo si priskrbi karto z vrisanimi okoljsko problematičnimi točkami in uradne dokumente o razreševanju okoljske problematike.

Nosilci:

1. Občinsko redarstvo,
2. Občinski inšpekcijski organ,
3. Inšpekcijske službe, pristojne za področje varstva okolja,
4. Komunalna podjetja,
5. Civilne institucije za varstvo okolja.

# ORGANIZACIJA IN DELOVANJE OBČINSKEGA REDARSTVA[[5]](#footnote-5)

# Organizacija občinskega redarstva

Delovno področje in naloge občinskega redarstva določa ZORed in na podlagi zakona izdan občinski odlok (2. člen ZORed).

1. ZORed

Z OPV se podrobneje določi vrsto in obseg nalog občinskega redarstva (prvi odstavek, 6. člena ZORed). Iz opredeljene določbe neposredno izhaja, da je organizacija in obseg dela občinskega redarstva odvisna od ocene varnostnih razmer oziroma od stanja varnosti v občini.

Občinsko redarstvo na podlagi drugega odstavka 3. člena ZORed skrbi za javno varnost in javni red na območju občine ter je v okviru in v skladu s posameznimi zakoni in občinskimi predpisi pristojno za:

* varen in neoviran cestni promet v naseljih,
* varnost cest in okolja v naseljih in na občinskih cestah zunaj naselij,
* varnost na občinskih javnih poteh, rekreacijskih in drugih javnih površinah,
* varnost javnega premoženja, naravne in kulturne dediščine,
* vzdrževanje javnega reda in miru.

Pristojnosti in naloge občinskih redarjev niso določene po principu numerus clausus (točno določeno število nalog), saj je v prvem odstavku 3. člena ZORed eksplicitno določeno, da delovno področje in naloge občinskega redarstva določa zakon ali na podlagi zakona izdan občinski predpis.

1. ZJRM-1

V ZJRM-1 je v določbi tretjega odstavka 27. člena določena pristojnost občinskega redarstva za nadzor nad izvajanjem točno določenih določb o prekrških po tem zakonu ter pristojnost za odločanje o teh prekrških.

Občinsko redarstvo lahko skladno z določbami ZJRM-1 v prekrškovnem postopku nadzira izvajanje določb in odločanje o naslednjih prekrških:

* nedostojno vedenje (7. člen),
* beračenje na javnem kraju (9. člen),
* uporaba nevarnih predmetov (prvi odstavek 11. člena),
* poškodovanje uradnega napisa, oznake ali odločbe (12. člen),
* pisanje po objektih (13. člen),
* vandalizem (16. člen),
* kampiranje (18. člen),
* uporaba živali (19. člen),
* neupoštevanje zakonitega ukrepa uradnih oseb (prvi in tretji odstavek 22. člena).
1. ZPrCP

V Zakonu o pravilih cestnega prometa so opredeljena pooblastila občinskega redarstva na področju cestnega prometa v občini.

Skladno z določbo 15. člena ZPrCP občinski redarji na cestah v naselju (vključno z nekategoriziranimi cestami, ki so dane v javno uporabo), na občinskih cestah zunaj naselja in nekategoriziranih cestah zunaj naselja, ki se uporabljajo za javni cestni promet, izvajajo nadzor nad določbami zakona, ki se nanašajo na:

* 5. člen (varstvo okolja),
* 7. člen (odgovornost staršev, skrbnikov oziroma rejnikov),
* prvi in drugi odstavek 16. člena (listine, ki jih morajo imeti pri sebi udeleženci cestnega prometa, razen listine o tovoru in pri opravljanju prevoza skupine otrok, potrdila o poklicnih vozniških izkušnjah),
* 17. člen (izločitev vozila iz prometa),
* 18. člen (čas trajanja izločitve iz prometa),
* 19. člen (odstranitev nepravilno parkiranega in zapuščenega vozila),
* 27. člen (dolžnost upoštevanja pravil),
* 31. člen (območje umirjenega prometa),
* 32. člen (območje za pešce),
* 33. člen (varnostni pas),
* 34. člen (zaščitna čelada),
* 35. člen (prepoved uporabe naprav ali opreme, ki zmanjšujejo voznikovo slušno ali vidno zaznavanje ali zmožnost obvladovanje vozila),
* 37. člen (vožnja z vozilom po cesti),
* 41. člen (vožnja z vozilom na prehodu za pešce),
* 46. člen (najvišje dovoljene hitrosti),
* 47. člen (najvišje dovoljene hitrosti posameznih vrst vozil),
* 61. člen (odpiranje vrat vozila),
* 62. člen (zapustitev vozila),
* 63. člen (označitev ustavljenih vozil),
* 65. člen (ustavitev in parkiranje),
* 67. člen (parkiranje na parkirnem mestu označenem za invalide),
* 68. člen (območja kratkotrajnega parkiranja),
* 69. člen (izjeme parkiranja na prostoru, kjer to ni dovoljeno),
* 77. člen (pogoji za nalaganje in razlaganje tovora na cesti),
* 78. člen (pogoji za opravljanje gospodarske vožnje),
* 83. člen (udeležba pešcev v cestnem prometu),
* 84. člen (označitev pešcev),
* peti in šesti odstavek 87. člena (varstva otrok),
* 88. člen, razen nad določbo sedmega in devetega odstavka tega člena (prevoz oseb),
* 92. člen (jahač, gonič in vodič živali v prometu ter pogoji za udeležbo živali v cestnem prometu),
* 93. člen (kolesa in kolesa s pomožnim motorjem),
* 94. člen (vožnja voznikov koles z licenco),
* 95. člen (pogoji za udeležbo motornih koles in mopedov v cestnem prometu),
* 97. člen (pogoji za uporabo posebnih prevoznih sredstev v cestnem prometu),
* 98. člen (prometna signalizacija),
* 99. člen (svetlobni prometni znaki).

Občinski redarji izvajajo nadzor nad 46. in 47. členom tega zakona izključno s samodejnimi napravami in sredstvi za nadzor prometa, s katerimi se prekrški slikovno dokumentirajo, pri tem pa nimajo pravice ustaviti voznika.

Za vodenje postopka o prekršku je pomembno določilo prvega odstavka 42. člena ZP-1, da postopka o prekršku zoper varnost cestnega prometa, ki je bil ugotovljen s tehničnimi sredstvi in storilec s kršitvijo ni bil seznanjen, ni dopustno začeti, če od dneva storitve prekrška preteče več kot 30 dni.

1. ZCes-1

ZCes-1 opredeljuje pooblastila občinskega redarstva na področju uporabe javnih cest, nekategoriziranih cest in prepovedi ogrožanja varne uporabe javne ceste.

Skladno z določbo 106. člena ZCes-1 občinski redarji na občinskih cestah, nekategoriziranih cestah, ki se uporabljajo za javni cestni promet in državnih cestah v naseljih, izvajajo nadzor nad določbami zakona, ki se nanašajo na:

* 4. člen (uporabo javnih cest),
* 5. člen (prepovedi ogrožanja varne uporabe javne ceste),
* 6. člen (uporaba nekategoriziranih cest),
* 30. člen (največje dovoljene osne obremenitve vozil na javnih cestah),
* 31. člen (največje dovoljene skupne in največje dovoljene mase vozil na javnih cestah),
* 32. člen (izredni prevoz po javni cesti),
* 34. člen (označitev vozil za izredne prevoze),
* 36. člen (naležne ploskve na kolesih vozil),
* 37. člen (izjeme pri omejitvi uporabe javne ceste – lokalni promet).

Občinski redarji nadzirajo izvajanje tega zakona v okviru nadzora cestnega prometa.

Skladno z določbami ZCEs-1 imajo občinski redarji naslednja pooblastila in ukrepe:

* 107. člen (začasni ukrepi policije in občinskega redarstva ob ugotovljenih pomanjkljivosti na cesti),
* 108. člen (nadzor izrednih prevozov po javni cesti),
* 109. člen (tehtanje vozila),
* 110. člen (obveznosti voznika vozila),
* 111. člen (izločitev vozila iz prometa).
1. ZZZiv

Zakon med drugim ureja odgovornost ljudi za zaščito živali, določa pravila za dobro ravnanje z živalmi, določa pogoje, ki jih je treba za zaščito živali zagotoviti pri reji živali, ureja postopek, pravice in obveznosti v primerih, ko gre za zapuščene živali, ureja nadzorstvo nad izvajanjem tega zakona itd.

Občinski redarji lahko v okviru svojih pristojnosti in nalog preverijo izpolnjevanje obveznosti lastnika psa iz prvega odstavka 6. člena tega zakona, ki določa, da mora lastnik psa zagotoviti, da je pes do dopolnjenega tretjega meseca starosti označen na predpisan način.

Občinski redarji izvajajo tudi nadzor nad izvajanjem določbe tretjega odstavka 11. člena tega zakona, ki določa, da mora skrbnik psa na javnem mestu zagotoviti fizično varstvo psa tako, da je pes na povodcu.

V 28. členu je določeno, da imetnik zavetišča pri opravljanju svojih nalog sodeluje s pristojno veterinarsko službo in občinskimi redarji zlasti za namen ugotavljanja lastništva zapuščenih živali.

1. ZP-1

Občinski redar je oseba, ki ima poseben status, ki mu ga določa ZORed in ostali zakoni ter občinski predpisi, v katerih so opredeljena njegova pooblastila.

Prekrškovni organi oziroma organi za odločanje o prekrških so določeni v 45. členu ZP-1.

Občinski redarji in vodja občinskega redarstva so na podlagi prvega odstavka 5. člena ZORed pooblaščene uradne oseb in tudi v kazenskopravnem pomenu po določbi 126. člena Kazenskega zakonika. Na podlagi prvega odstavka 4. člena ZORed pa je občinsko redarstvo občinski prekrškovni organ.

1. Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO)

21. člena zakona določa, da občine samostojno opravljajo lokalne zadeve javnega pomena “(izvirne naloge)“, ki jih določi s splošnim aktom občina ali so določene z zakonom. Občina te naloge opravlja za zadovoljevanje potreb svojih prebivalcev.

1. Občinski odloki

Posamezne oziroma konkretne naloge občinskih redarjev lahko občina opredeli tudi z občinskimi odloki. V določbi prvega odstavka 3. člena ZP-1 je opredeljeno, da se lahko prekrški določijo tudi z odlokom samoupravne lokalne skupnosti. Z odlokom samoupravne lokalne skupnosti se smejo določiti prekrški in predpisati zanje globe samo v določenem znesku ter samo za kršitve predpisov, ki jih same izdajajo v okviru svojih pristojnosti, ter če jih zakon ali uredba še ne sankcionira[[6]](#footnote-6).

# Delovanje redarske službe[[7]](#footnote-7)

Ocena varnostnih razmer v občini oziroma ocena ogroženosti je izhodiščni dokument za opredelitev obsega varnostnih potreb občine ter za določitev vsebine dela oziroma konkretnih nalog občinske redarske službe.

Izhajajoč iz ocene varnostnih razmer/ocene ogroženosti in varnostnih tveganj se župan, na predlog vodje občinske redarske službe, odloča o uvedbi dežurne službe, ki traja določen čas ali vse dni v letu.

# IZVAJANJE IN NADZOR NAD IZVAJANJEM OBČINSKEGA PROGRAMA VARNOSTI[[8]](#footnote-8)

# Pristojnost državnih organov

Nadzorstvo nad zakonitostjo dela občinskih organov, občinskih uprav in občinskih redarstev pri izvrševanju ZORed opravlja MNZ (prvi odstavek 30. člena ZORed).

Nadzorstvo nad zakonitostjo izvrševanja posameznih pooblastil občinskih redarstev in organ, pristojen za nadzor, določa zakon, s katerim so ta pooblastila določena (drugi odstavek 30. člena ZORed).

# Pristojnost občinskih organov

Občinski organi najmanj enkrat letno ocenijo izvajanje OPV (tretji odstavek 6. člena ZORed). Župan, občinski svet in nadzorni odbor so trije samostojni, vendar medsebojno odvisni organi. Zakon o lokalni samoupravi določa njihove temeljne naloge in pristojnost, zato je potreben med njimi ustrezen dogovor kdo in na kakšen način opravi letno ocenjevanje.

Zaradi transparentnosti in merjenja dela občinskega redarstva je potrebno zagotoviti zbiranje ustrezno evidentiranje dela občinskega redarstva, vključno s statističnimi podatki (mesečna in letna poročila). Postopek zbiranja in hranjenja teh podatkov mora potekati v skladu predpisi o varstvu osebnih podatkov. Zbrani statistični podatki se bodo uporabljali tudi kot pomoč pri ugotavljanju, kako se uresničujejo cilji, ki so zapisani v OPV.

Opomba:

Občinsko redarstvo oziroma oseba, ki jo za izvajanje nalog, ki so opredeljene v ZORed, pooblasti župan občine, za izvajanje OPV pripravi zbirko dokumentov, in sicer:

1. ZORed,
2. Odlok o redarski službi (usklajen z ZORed),
3. Ocena varnostnih razmer na območju občine (Ocena ogroženosti in varnostnih

 tveganj),

1. Akt o sistemizaciji in organizaciji občinskega redarstva,
2. Program strokovnega usposabljanja in izpopolnjevanja občinskih redarjev,
3. Načrt strokovnega usposabljanja in izpopolnjevanja občinskih redarjev,
4. Navodila za delo občinskih redarjev,
5. Navodila za ukrepanje občinskih redarjev ob izrednih dogodkih,
6. Sistem alarmiranja in ukrepanja občinskih redarjev ob izrednih dogodkih,
7. Pisni protokol o sodelovanju s policijo,
8. Pisni dogovori o sodelovanju z občinskimi redarstvi sosednjih občin,
9. Pisni dogovor o sodelovanju z varnostniki zasebnih varnostnih subjektov,
10. Pisni dogovor o sodelovanju v občinskem sistemu zaščite in reševanja,
11. Letna poročila o delu občinskega redarstva,
12. Interna poročila o nadzoru občinskega redarstva,
13. Inšpekcijska in druga poročila o delovanju občinskega redarstva,
14. Seznam evidenc občinskega redarstva.

Zbirka dokumentov je obvezna priloga OPV.

Za nadzorstvo nad izvrševanjem nalog občinskega redarstva, določenih z občinskimi predpisi, je pristojen župan (31. člen ZORed).

# Proces izvajanja OPV

OPV ima, glede na določbe ZORed, značaj dokumenta trajne narave. To pomeni, da upošteva potrebo po trajnosti, zato ga je treba dosledno izvajati od dneva njegovega sprejema. Občinski organi najmanj enkrat letno ocenijo izvajanje OPV (tretji odstavek 6. člena ZORed), zato je tudi omogočeno obdobno ocenjevanje njegovega izvajanja oziroma merjenje rezultatov. Ocenjevanje izvajanja OPV bo omogočilo ovrednotenje vsebinskih, operativnih, organizacijskih in finančnih ukrepov za zagotavljanje javne varnosti in javnega reda v občini.

Ocenjevanje OPV poteka tako, da se dosledno preverja izpolnjevanje ukrepov, ki so opredeljeni za dosego konkretnega cilja, ki je opredeljen v OPV. Takšen način ocenjevanja pa se zagotovi z izdelavo mesečnih in drugih obdobnih poročil o delu občinskega redarstva.

OPV se, glede na novo nastale varnostne razmere v občini, ažurira oziroma ustrezno spremeni in dopolni. To pomeni, da odgovorna oseba v primeru spremenjenih varnostnih razmer v občini, ustrezno spremeni in dopolni oceno varnostnih razmer in tveganj, nato pa še OPV. Ustrezna in temeljita varnostna ocena je podlaga za opredelitev obsega in vrste nalog občinskega redarstva (prvi odstavek, 6. člena ZORed).

Opomba:

Občinsko redarstvo oziroma odgovorna oseba v občini, pooblaščena za izvajanje obveznosti iz ZORed, naj zaradi transparentnosti in merjenja rezultatov dela redarske službe, izdela ustrezne statistične preglednice. Te bodo omogočale številčno merjenje konkretne problematike ter primerjavo s prejšnjim koledarskim obdobjem. Statistične preglednice se priložijo OPV.

# Sodelovanje in komunikacija

Za uskladitev OPV ter za sodelovanje občinskega redarstva in policije skrbijo župan in komandir območne policijske postaje, ki je pristojna za območje občine (drugi odstavek 7. člena ZORed).

Zakonska določba zavezuje občinsko redarstvo in policijo, da morata pri zagotavljanju javne varnosti in javnega reda nujno sodelovati. Zato mora biti med obema organoma vzpostavljena ustrezna komunikacija.

Komunikacija mora potekati na več nivojih:

a) Komunikacija na lokalnem nivoju:

* komunikacija znotraj občinskega redarstva,
* komunikacija med občinskim redarstvom in občinskimi organi,
* komunikacija med občinskimi redarstvi sosednjih občin in drugimi redarstvi,
* komunikacija med občinskim redarstvom in policijo,
* komunikacija med občinskim redarstvom in inšpekcijskimi službami,
* komunikacija med občinskim redarstvom in subjekti zasebnega varovanja,
* komunikacija med občinskim redarstvom in ostalimi službami (zaščita in reševanje, gasilci itn.).

b) Komunikacija z državnim nivojem:

* komunikacija med občinskim redarstvom in ministrstvi (MNZ, MJU - Služba za lokalno samoupravo, Ministrstvo za infrastrukturo, Ministrstvo za pravosodje …).

Opomba:

Sodelovanje in komunikacija pomenita, da občinsko redarstvo pri opravljanju svojega dela z navedenimi organi izmenjuje strokovna mnenja, stališča, predlaga izvedbo skupnih akcij na terenu, se odziva na pobude za izvedbo skupnih akcij, analizira skupno varnostno in drugo problematiko ipd.

# OCENA FINANČNIH POSLEDIC[[9]](#footnote-9)

Sredstva za izvajanje OPV se zagotovijo v proračunu občine (četrti odstavek, 6. člena ZORed). Glede na navedeno zakonsko določbo so občine obvezane, da pri proračunskem načrtovanju zagotovijo ustrezna finančna sredstva za izvajanje OPV oziroma za delovanje občinskega redarstva.

Opomba:

Na tem mestu je potrebno konkretizirati finančne posledice (stroške) za izvajanje vsebine OPV.

1. Navodila za pripravo besedila:

Pri izdelavi vsebine te točke se upošteva spodaj navedeni tekst, ki se ga lahko glede na posebnosti v posamezni občini ustrezno spremeni in dopolni. [↑](#footnote-ref-1)
2. Navodila za pripravo besedila:

Pri izdelavi vsebine te točke se upošteva zgoraj opredeljen tekst, lahko pa se, glede na posebnosti v občini, ustrezno spremeni in dopolni. [↑](#footnote-ref-2)
3. Navodila za pripravo besedila:

Pri izdelavi vsebine te točke se upošteva zgoraj opredeljen tekst, lahko pa se, glede na posebnosti v občini, ustrezno spremeni in dopolni. [↑](#footnote-ref-3)
4. Uradni list RS, št. [83/99](http://www.uradni-list.si/1/objava.jsp?sop=1999-01-3953) in [41/04](http://www.uradni-list.si/1/objava.jsp?sop=2004-01-1694) – ZVO-1 [↑](#footnote-ref-4)
5. Navodila za pripravo besedila:

Pri izdelavi vsebine te točke se upošteva spodaj opredeljen tekst, lahko pa se, glede na posebnosti v občini, ustrezno spremeni in dopolni. [↑](#footnote-ref-5)
6. V tekstu OPV se natančno povzamejo občinski odloki ter v njih opredeljene pristojnosti občinske redarske službe. [↑](#footnote-ref-6)
7. V tekstu se tudi konkretno navede potrebna sistemizacija, organiziranost, kadrovski sestav in status redarske službe v občini (mesto v organizacijski strukturi občine, komu je odgovorna). [↑](#footnote-ref-7)
8. Navodila za pripravo besedila:

Pri pri izdelavi vsebine te točke se upošteva opredeljen tekst, lahko pa se, glede na posebnosti v občini, ustrezno spremeni in dopolni. [↑](#footnote-ref-8)
9. Navodila za pripravo besedila:

Pri izdelavi vsebine te točke se upošteva opredeljen tekst, lahko pa se, glede na posebnosti v občini, ustrezno spremeni in dopolni. [↑](#footnote-ref-9)